[{"text_idx": "#000003", "text": "Ar sun o redek dindan ar waskell, dindan pilpasan\u0303 ar mendemerion ruz o divharou\u0300 noazh, goet, prederiet gant ar gwiniegour, aet da win, a vo kenkoulz benveg ar waskerion hag hini an emsaverion, daoust da vennadou\u0300 an hini e savas gant aked."}, {"text_idx": "#000006", "text": "Ar brezhoneg a anad din a-wechou\u0300 evel ur c\u2019harc\u2019har.\nToullan\u0303 kaoz gant ur gwiniegour a lavar traou\u0300 eeun ha resis gant geriou\u0300 eeun ha resis, gant ur galleg pobl a zo va yezh vamm, zo ober rezidek evidon.\nDasonin\u0303 a ra gwiskadou\u0300 disgwel ar geriou\u0300 ha buhezan\u0303 mut ur gumuniezh tud, hini ur ge\u0302riadenn stank o verdein\u0303 war renkadou\u0300 torosennek ar gwiniennou\u0300."}]